Sumbaku järv
Sumbaku järv (ka Sumbaku paisjärv) on paisjärv Sakala kõrgustiku idaosas, Viljandi maakonnas Viljandi vallas Metsla külas. Järve pindala on 1,7 ha, keskmine sügavus 1,3 m, suurim sügavus 1,8 m, valgla suurus 25 km², kõrgus merepinnast 70 m, vee maht 31 000 m³ ja see on paisutatud Virastuojale. Järv kuulub Ida-Eesti vesikonda ja Võrtsjärve alamvesikonda. Järv on avalikult kasutatav veekogu.